### Ohje

**Erityiskilven hakeminen**  
Erityiskilpihakemuksen voit toimittaa Liikenne- ja viestintävirasto Traficomiin joko sähköisesti, sähköpostitse osoitteeseen [kirjaamo@traficom.fi](mailto:kirjaamo@traficom.fi) tai postitse Liikenne- ja viestintävirasto Traficom, Erityiskilpihakemukset, PL 320, 00059 TRAFICOM.

Erityistunnus myönnetään ajoneuvolle, josta on ensimmäisenä toimitettu kaikki tarvittavat tiedot sisältävä hakemus Traficomille. Puutteellisesti täytetyllä hakemuksella ei voi varata eikä saada etusijaa haettuun tunnukseen.

Voit perua tekemäsi hakemuksen kirjallisesti ennen päätöksen tekemistä.

**Erityiskilpipäätöksen toimitustapa**

Lunastamatta jätetystä päätöksestä voidaan periä maksu ulosottoteitse ilman eri päätöstä. [Lisätietoja ajoneuvojen rekisteröinnin asiakashinnoista.](https://www.traficom.fi/fi/liikenne/tieliikenne/ajoneuvojen-rekisteroinnin-asiakashinnat)

**Erityiskilpien rekisteröinti**

Traficom toimittaa myöntämänsä erityiskilvet hakemuksessa ilmoittamallesi katsastustoimipaikalle, jossa voit hoitaa rekisteröinnin. Rekisteröinnin yhteydessä sinun on esitettävä erityiskilpipäätös. Katsastustoimipaikka perii maksun rekisteröinnistä ja rekisterikilvistä.

Rekisteröinti erityistunnukselle on tehtävä kolmen (3) kuukauden kuluessa erityiskilpipäätöksen tekemisestä tai muutoin päätös raukeaa.

Erityiskilpipäätöksellä annettua rekisteritunnusta ei voi siirtää toiselle ajoneuvolle ilman uutta maksullista päätöstä.